સામગ્રી: એમએસકે પ્રસાદ

જ્યાં ગલી-ગલીમાં ક્રિકેટ રમાય છે એ ભારત દેશમાં બૅટ અને બૉલથી રમાતી આ રમત એટલી લોકપ્રિય છે કે મૅચ ચાલતી હોય ત્યારે સ્ટેડિયમ કે ટીવી સાથે ચોંટીને મૅચ જોતી દરેક વ્યક્તિ પોતાની ઍક્સ્પર્ટ કૉમેન્ટ આપતી હોય છે.

એ સ્થિતિમાં ત્રીજી વખત ભારતને વિશ્વ વિજેતા બનવા માટે સાત સમંદર પાર મોકલી રહેલી પસંદગી સમિતિની જવાબદારી કેટલી વધારે હોય તે સમજી શકાય તેવી બાબત છે. આ ટીમ પોતાની પરીક્ષામાં પાસ થઈ કે નહીં?

તમે આ વાંચ્યું કે નહીં?

ટીમની પસંદગીની જવાબદારી બીસીસીઆઈની પસંદગી સમિતિ પર હતી અને તેની આગેવાની કરતા હતા એમએસકે પ્રસાદ.

પ્રસાદ સિવાય સમિતિમાં દેવાંગ ગાંધી, શરણદીપ સિંહ, જતિન પરાંજપે અને ગગન ખોડા પણ હતા. 

રસપ્રદ વાત એ છે કે, દુનિયાની સૌથી મહત્ત્વની ટુર્નામેન્ટ ગણાતા વર્લ્ડ કપ માટે ટીમ ઇન્ડિયાની પસંદગી કરી રહેલા આ પાંચેય લોકોને વન-ડે ઇન્ટરનેશનલમાં બહુ અનુભવ નથી.

એમએસકે પ્રસાદ ઍન્ડ કંપનીનો વન-ડેનો અનુભવ જોવામાં આવે તો પાંચેય કુલ 31 વન-ડે મૅચ રમ્યા છે. તેમાંથી કોઈને વર્લ્ડ કપમાં રમવાની તક મળી નથી.

તો એક નજર પસંદગી સમિતિના એ પંચ પર જેણે ટીમ ઇન્ડિયાની પસંદગી કરી છે.

એમએસકે પ્રસાદ-મુખ્ય પસંદગીકાર

43 વર્ષના મન્નવા શ્રીકાંત પ્રસાદનો જન્મ આંધ્ર પ્રદેશના ગુંતુરમાં થયો હતો. વિકેટકીપર અને બૅટ્સમૅન રહી ચૂકેલા પ્રસાદે આંધ્ર પ્રદેશ તરફથી ફર્સ્ટક્લાસ ક્રિકેટમાં છ સદી કરી છે, પરંતુ આંતરરાષ્ટ્રીય સ્તર પર તેમનું પ્રદર્શન જોરદાર નહોતું.

એમએસકે પ્રસાદને કુલ છ ટેસ્ટ અને 17 વન-ડે મૅચનો અનુભવ છે, તેમણે વન-ડે મૅચમાં 14.55ની સામાન્ય સરેરાશથી 131 રન કર્યા અને તેમનો સર્વોચ્ચ સ્કોર 63 રન હતો. વિકેટ પાછળ તેમણે 14 કૅચ કર્યા છે અને સાત વખત સ્ફૂર્તિથી બૅટ્સમૅનને સ્ટંપઆઉટ કર્યા છે. 

પ્રસાદે 14મે, 1998ના રોજ મોહાલીમાં બાંગ્લાદેશ વિરુદ્ધ પોતાની વન-ડે કૅરિયરની શરૂઆત કરી હતી.

આ મૅચમાં તેમને બૅટિંગની તક મળી નહોતી. આ મૅચમાં તેમણે ન કોઈ કૅચ પકડ્યો કે ન કોઈ સ્ટમ્પિંગ કર્યું હતું.

આ એક સંયોગ જ કહી શકાય કે પ્રસાદની છેલ્લી મૅચ પણ પહેલી મૅચની જેમ જ ફીકી રહી. દિલ્હીમાં 17 નવેમ્બર 1998ના રોજ તેઓ છેલ્લી વખત ભારતની વન-ડે ટીમમાં રમ્યા. આ મૅચમાં પણ તેમને બૅટિંગ કરવાની તક ન મળી, ના તો કોઈ કૅચ કે સ્ટમ્પિંગ તેમના ખાતામાં આવ્યાં.

દેવાંગ ગાંધી

47 વર્ષના દેવાંગ ગાંધીને 4 ટેસ્ટ અને ત્રણ વન-ડે મૅચનો અનુભવ છે.

દેવાંગને 17 નવેમ્બર 1999માં ટીમ ઇન્ડિયાની વન-ડે...\nઅગાઉની સામગ્રીનો સારાંશ નીચે મુજબ કરી શકાય છે:
સોમવારે વર્લ્ડ કપ 2019 માટે ભારતીય ક્રિકેટ ટીમની જાહેરાત થઈ.